Nõukogu määrus (EÜ) nr 2212/2003,

17. detsember 2003,

millega parandatakse määrust (EÜ) nr. 964/2003, mis kehtestab lõplikud dumpinguvastased tollimaksud teatud kindlate Taist ja Hiina Rahvavabariigist pärinevate ja Taiwanist saadetud, päritolult kohalikeks või mitte deklareeritud raud- või terastoruliitmike impordile

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133,

Võttes arvesse nõukogu 6. märtsi 2003. aasta määrust (EÜ) nr 452/2003 meetmete kohta, mida ühendus võib rakendada dumpingu- või subsiidiumivastaste meetmete ja kaitsemeetmete koosmõju suhtes, [1]

võttes arvesse nõukogu poolt pärast konsultatsioone nõuandva komiteega esitatud ettepanekut, mis kehtestati nõukogu 22. detsembri 1995. aasta määruse (EÜ) nr 384/96 artikliga 15 kaitse kohta dumpinguhinnaga impordi eest riikidest, mis ei ole Euroopa Ühenduse liikmed [2] (edaspidi "algmäärus"),

ning arvestades järgmist:

(1) Määrusega (EÜ) nr 778/2003 [3] parandas nõukogu muu hulgas ka nõukogu määrusi (EÜ) nr 584/96 ja (EÜ) nr 763/2000 dumpinguvastaste meetmete kohta, mis on rakendatavad teatud kindlate Taist ja Hiina Rahvavabariigist pärinevate ja Taiwanist saadetud, päritolult kohalikeks või mitte deklareeritud raud- või terastoruliitmike suhtes Eesmärgiks oli luua säte sellise situatsiooni tarbeks, kus kõnelause impordi puhul tuleb maksta ka kaitselõiv, vastavalt omisjoni poolt vastu võetud määrusele (EÜ) nr 1694/002 27. septembrist 2002, mis kehtestab lõplikud kaitsemeetmed teatud kindlate terasest toodete impordile. [4]

(2) Sellistel asjaoludel ja juhul kui dumpinguvastane tollimaks on väiksem kui kaitselõiv või sellega võrdne, otsustati, et dumpinguvastase tollimaksu tasumine pole vajalik. Neil juhtudel, kui dumpinguvastane tollimaks on suurem kui kaitselõivu summa, otsustati, et tasumisele kuulub ainult see osa dumpinguvastasest tollimaksust, mis ületab kaitselõivu summa.

(1) Nõukogu määrusega (EÜ) nr 964/2003 [5] pikendati vastavalt algmääruse artikli 11 lõikele 2 määrustega (EÜ) nr 584/96 ja (EÜ) nr 763/2000 kehtestatud meetmeid. Siiski ei loodud määrusega (EÜ) nr 964/2003 ühtki sätet, mis olnuks sarnane sellega, mida kirjeldati selle juurde kuuluvas põhjenduses 2 situatsiooni tarbeks, kus samuti impordi puhul tuleb tasuda kaitselõiv.

(4) Sellest tulenevalt peaks parandama määrust (EÜ) nr 964/2003 sel moel, et luua säte situatsiooni tarbeks, kus samuti impordi puhul tuleb tasuda kaitselõiv, samal viisil, nagu määruse (EÜ) nr 778/2003 abil muudeti nõukogu määruseid (EÜ) nr 584/96 ja (EÜ) nr 763/2000.

(5) Käesolevat määrust tuleb kohaldada tagasiulatuvalt alates määruse (EÜ) nr 964/2003 jõustumise kuupäevast,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 964/2003 muudetakse järgmiselt:

a) Artiklile 1 lisatakse järgmine lõige:

"2a. Hoolimata lõikest 2, juhul kui vaatluse all olevate Taist pärinevate toodete impordi puhul tuleb tasuda täiendavalt kaitselõiv vastavalt komisjoni määruse (EÜ) nr 1694/2002 [6] artikli 1 lõikele 3, siis on dumpinguvastasel tollimaksul, mida rakendatakse vaba hinna suhtes ühenduse piiril lisaks kaitselõivule, järgnevad määrad:

Riik | Äriühing | Dumpinguvastase tollimaksu määr (%), juhul kui tuleb tasuda täiendav kaitselõiv | TARICi lisakood |

Kuni 28.3.2003 | 29.3.2003 kuni 28.9.2003 | 29.9.2003 kuni 28.3.2004 | 29.3.2004 kuni 28.9.2004 | 29.9.2004 kuni 28.3.2005 |

Tai | Kõik, välja arvatud: Tai Benkan Co. Ltd, Prapadaeng Samutprakarn) | 35,2 % | 37,6 % | 37,6 % | 39,7 % | 39,7 % | 8851" |

b) artiklis tähistatakse esimene lõige numbriga

"1"

ja sisestatakse järgnev lõige:

"2. Hoolimata lõikest 1, väljaarvatud mainitud Chup Hsin Enterprise Co. Ltd, Rigid Industries Co. Ltd ja Niang Hong Pipe Fittings Co. Ltd poolt toodetud kõnealused toruliitmikud, juhul kui vaatluse all olevate Taiwanist saadetud toruliitmike impordi puhul tuleb tasuda täiendavalt kaitselõiv vastavalt Komisjoni määruse (EÜ) nr 1694/2002 artikli 1 lõikele 3, siis on dumpinguvastasel tollimaksul, mida rakendatakse vaba hinna suhtes ühenduse piiril lisaks kaitselõivule, järgnevad määrad:

Riik | Äriühing | Dumpinguvastase tollimaksu määr (%), juhul kui tuleb tasuda täiendav kaitselõiv | TARICi lisakood |

Kuni 28.3.2003 | 29.3.2003 kuni 28.9.2003 | 29.9.2003 kuni 28.3.2004 | 29.3.2004 kuni 28.9.2004 | 29.9.2004 kuni 28.3.2005 |

Taiwan | Kõik (väljaarvatud Chup Hsin Enterprise Co. Ltd, Rigid Industries Co. Ltd ja Niang Hong Pipe Fittings Co. Ltd) | 34,9 % | 37,3 % | 37,3 % | 39,4 % | 39,4 % | A999" |

Artikkel 2

Käesolev määrus jõustub Euroopa Liidu Teatajas avaldamise päeval.

Seda kohaldatakse alates 7. juunist 2003.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 17. detsember 2003

Nõukogu nimel

eesistuja

G. Alemanno

[1] EÜT L 69, 13.3.2003, lk 8.

[2] EÜT L 56, 6.3.1996, lk 1. Määrust on viimati muudetud määrusega (EÜ) nr 1972/2002 (EÜT L 305, 7.11.2002, lk 1).

[3] EÜT L 114, 8.5.2003, lk 1.

[4] EÜT L 261, 28.9.2002, lk 1.

[5] EÜT L 139, 6.6.2003, lk 1.

[6] EÜT L 261, 28.9.2002, lk 1.

--------------------------------------------------